Rīgas 64. Vidusskola

**Komentāru Sentimentu Analīze: Google Chrome Paplašinājums Kādam Konkrētam YouTube Video**

Programmatūras prasību specifikācija

**Darba autori:**

Kristers Laganovskis, Kristaps Bukšs

**Darba vadītājs:**

Edvards Bukovskis

Rīga 2023

1. Ievads
   1. Nolūks

Šodienas informācijas plūsma strauji pieaug, radot izaicinājumus gan saturu patērētājiem, gan veidotājiem. Cilvēki bieži uzticas satura veidotājiem, kuri ne vienmēr ir objektīvi. Tas rada risku, ka veidotājs var manipulēt ar informāciju, ietekmējot patērētājus. Tāpēc ir svarīgi apsvērt arī citu cilvēku viedokļus par konkrēto saturu kādā konkrētā video, it īpaši platformā "YouTube", kur satura veidotāji bieži pauž subjektīvus viedokļus, ko patērētāji var uzskatīt par faktiem.

Lai palīdzētu šajā situācijā, ir izstrādāts Google Chrome paplašinājums, kas piedāvā papildu funkcionalitāti informācijas analīzē. Šis paplašinājums automātiski pārbauda desmitiem, simtiem vai pat tūkstošiem komentāru, ko lietotāji ir atstājuši konkrētā video sadaļā platformā "YouTube". Tas veic sentimentu analīzi, identificējot pozitīvus, neitrālus un negatīvus komentārus, un parāda procentuālo sadalījumu attiecībā pret tēmu, kas pausta video saturā.

Paplašinājuma mērķis ir atvieglot lietotājiem ne tikai pirkumus internetā, bet arī sniegt iespēju objektīvāk izvērtēt informāciju, ko piedāvā video veidotāji. Tas palīdz novērst viltus informācijas izplatīšanu un uzlabot patērētāju drošību interneta vidē, piedāvājot objektīvākus viedokļus un pamatojumu lietotājiem, kuri grib veikt informētus secinājumus par saturu.

1.2. Darbības sfēra

Chrome paplašinājums ir izstrādāts kā publiski pieejama aplikācija, kuru var lietot ikviens, kam ir interese vai nepieciešamība izmantot funkcijas, ko šī programmatūra piedāvā. Paplašinājuma darbības sfēra ir padarīt viegli pārskatāmu lielu informācijas daudzumu. Šis paplašinājums ne tikai novērš potenciālu viltu ziņu izplatīšanu, bet arī nodrošina iespēju viegli pārskatīt kāda konkrēta YouTube video komentāru sadaļu. Komentārus paplašinājums iedala pēc emocijām – pozitīvi, neitrāli un negatīvi –, tādējādi veicinot skaidrību un pārredzamību analīzē

1.3. Saistība ar citiem dokumentiem.

1. Dokumenta PPS noformēšanā ievērotas standarta LVS 68:1996 prasības.

2. Dokumenta PPS izveidē ievēroti 2023./2024. m.g. centralizētā eksāmena programmas kritēriji augstākajam mācību satura apguves līmenim programmēšanā.

3. Dokumenta PPS kalpo kā atsauce turpmākiem sistēmas uzlabojumiem

1.4. Pārskats

1. nodaļa: Šajā nodaļā tiek piedāvāta sākotnējā informācija un vispārējs apraksts, ietverot dokumenta nolūku, definīciju skaidrojumu, savstarpējo saikni ar citiem dokumentiem un sistēmas darbības jomas aprakstu.

2. nodaļa: Otrajā nodaļā notiek problēmas izpēte un analīze.

3. nodaļa: Trešajā nodaļā tiek detalizēti aprakstītas programmatūras funkcionālās un nefunkcionālās prasības.

4. nodaļa: Ceturtā nodaļa piedāvā programmatūras izveides plānu.

5. nodaļa: Piektajā nodaļā notiek programmatūras atkļūdošana un testēšana.

6. nodaļa: Sestajā nodaļā tiek izstrādāts lietotāja ceļvedis.

7. nodaļa: Septītajā nodaļā tiek sniegts apraksts par piemērojamās licences pamatojumu.